

# Tilsyn 2017

**For dagtilbudsområdet**

**Børn og Ungeforvaltningen**

**Kerteminde Kommune**

**Rynkeby Private Børnehus**

|  |
| --- |
| **Tilsynsrapport** (bilag 9)(udarbejdes af de tilsynsførende fra Børn og Ungeforvaltningen – kopi gives til daginstitutionslederen) |

|  |
| --- |
| **Daginstitutionens navn:**Rynkeby Private Børnehus |
| **Institutionstype (kommunal / privat):**Privat |
| **Tilsynet er gennemført den: 8.12.2017** |
| **Tilsynsrapport udarbejdet den: 5.1.2018** |
| **Tilsynsførende:**Inge Skov Madsen og Susan Løfwall |
| **Sammenhæng** |
| Kerteminde Kommune har ifølge Dagtilbudsloven pligt til at føre tilsyn med dagtilbuddene i kommunen. Disse tilsyn baseres på et tilsynsbesøg mellem dagtilbuddet og Børne- og familieafdelingen, hvor tilsynet tager afsæt i den ramme, der præsenteres i *”Tilsynskonceptet – Dagtilbudsområdet 2017”.* Tilsynet med dagtilbud består således af flere dele, der samlet skal give en styrket vurdering af det pågældende tilbud. Tilsynet består af følgende dele:* Interview med dagtilbudslederen og daglige pædagogisk leder.
* Fokusgruppeinterview med repræsentanter for personalegruppen.
* Fokusgruppeinterview med udvalgte børn fra børnegruppen.
* Rundvisning og observation af de fysiske rammer.
* Spørgeskemaundersøgelse tilsendt forældre inden tilsynsbesøget.

Konkret for nærværende rapport betyder det, at når der eksempelvis henvises til forældre, så henvises der til de data, der er indsamlet via besvarelserne fra spørgeskemaundersøgelsen. Når der henvises til medarbejderen, så tages der afsæt i data opsamlet i det fokusgruppeinterview, der blev afviklet i forbindelse med tilsynsmødet osv.  |
| **Opsummering af den tilsynsførendes vurderinger** |
| **Rundvisning:** De fysiske rammer inde og ude er besigtiget.Helhedsindtrykket af udendørsarealerne er, at der er en fin legeplads med diverse legeredskaber. Det er planen, at legepladsen i forhaven skal bygges om. Dette var også planen for 2 år siden.Helhedsindtrykket af indendørsfaciliteterne er, at der ikke er så mange mindre legemiljøer i de enkelte grupper. Der er et puderum, hvor man kan lege vildt. Der er fin plads til, at børnene kan gemme og opbevare egne ting og produktioner. Der er tillige plads til børnenes egne mapper med forskellige billeder og tekst.Seneste legepladstilsyn er fra d. 27.3.2015, og de fleste af de anbefalinger, der blev givet, er udbedret. Næste inspektion finder sted i januar 2018.Børnene[[1]](#footnote-1) giver udtryk for, at legepladsen er god at lege på. |
| **Pædagogiske læreplaner:**Ifølge leder er der satset på specifikke områder som at børnene får sociale kompetencer, er inkluderet i fællesskabet og lærer sproget. På P-møder drøftes hvordan børnene bedst inkluderes. Tillige anfører leder, at man har fokus på tidlig opsporing. Medarbejderne oplyser, at de altid kigger efter at finde børnenes stærke kompetencer. Man arbejder meget med at gribe børns spontane initiativer. 23% af de forældre[[2]](#footnote-2), der har svaret på spørgeskemaundersøgelsen angiver, at deres barn kun i nogen grad lærer at inddrage andre børn i legen.  Ifølge medarbejderne kører man ikke decideret med læreplaner, man griber en situation og hæfter et tema på. Den pædagogiske tilgang er ifølge leder den anerkende tilgang. Medarbejderne fortæller, at de bruger Tras og ”alle med”.I forhold til børn i udsatte positioner fortæller leder, at de skal spottes tidligt, derfor bruger de også f.eks. tale/hørekonsulent.Leder fortæller, at der måles på effekten af læreplanerne ved at drøfte børnene på personalemøder. Her foretages evaluering af børnenes udvikling. I dagtilbuddet er man blevet meget mere opmærksom på at kortlægge læring.Ifølge medarbejderne måles effekten ved at se på børnene og tale med forældrene.Leder oplyser, at lærerplanerne skal revideres i samarbejde med personalet og bestyrelsen. |
| **Personalets kvalifikationer:** Leder fortæller, at dagtilbuddet har mange pædagoger, hvilket er godt for arbejdet. Man kan være mere opmærksom på det enkelte barn.Medarbejderne oplyser, at de altid ønsker sig mere uddannelse, særligt fordi der er kommet flere børn med særlige behov. De har dog lige været på et kursus omhandlende internt samarbejde og forældresamarbejde.Man søger ny viden ved at læse en bog eller et tidsskrift. Man kontakter også U-teamet og psykologerne, når man står overfor en vanskelig pædagogisk opgave.Forældrene (100% af de der har svaret) angiver, at de har tillid til at personalet er fagligt dygtigt. |
| **Børnenes trivsel:**Leder angiver at hun er tydelig og inspirerende i forhold til arbejdet med omsorg og trivsel for børnene. Særligt i vuggestuen er hun meget ”på gulvet” med børnene. Hun holder en god tone, og er på den måde rollemodel. Hun fortæller også, at de voksne er nærværende, glade og lydhøre overfor børnene. Det bidrager til en imødekommende kultur i huset, hvor man føler sig velkommen og set. Af forældrebesvarelsen fremgår det også, at 100% oplever, at de i højeste eller i høj grad bliver mødt venligt, når de ankommer i dagtilbuddet. Samme antal svarer, at deres barn er trygt i dagtilbuddet.Medarbejderne fortæller, at leder deltager i planlægning af aktiviteterne, og i aktiviteterne. Børnene fortæller, at de kan lide de voksne i børnehaven, at de kan sige til en voksen, at man er ked af det, men de fortæller også, at de bliver drillet meget. De synes der er meget larm i børnehaven, og de kan ikke lide at bruge toiletterne. |
| **Læringsmiljøer:** Leder angiver, at hun deltager i børnearbejdet hele tiden og har fingeren på pulsen, primært i vuggestuen.Medarbejderne fortæller, de bliver lyttet til i forhold til nye forslag, men det er leder, der udstikker retningen. Der samarbejdes godt i dagtilbuddet.Leder oplyser, at der ikke bruges meget digitale midler, man bruger f.eks. forstørrelsesglas. IPads bruger børnene derhjemme, og forældrene ønsker ikke at børnene skal bruge IPads i højere grad.Som tilsynsførende får man et indtryk af en børnehave, der ikke helt er fulgt med tiden, både i forhold til de fysiske rammer, men også i forhold til det pædagogiske indhold.Det blev ikke tydeligt, i hvor høj grad personalet kender børnene og deres holdninger til dagtilbuddet. Ved personalet f.eks. at børnene ikke bryder sig om at bruge toiletterne, at de føler, de bliver drillet meget, og at børnene synes der er meget larm i dagtilbuddet? |
| **Kommunale målsætninger:**Medarbejderne fortæller, at de kender til inklusionsstrategi, men ikke til Børn og Ungepolitikken.De anfører også, at de bruger den anerkendende tilgang.Leder mener, at alle kender de kommunale målsætninger, men at der ikke arbejdes så meget efter dem udover med inklusion, sprog og forældreinddragelse. |
| **Ledelse:**Medarbejderne angiver, at de er tilfredse med den måde de bliver ledet på. De føler sig støttet og bakket op.Leder oplyser, at hun lytter til medarbejderne, delegerer ansvar og giver frihed. Hun har tiltro til medarbejderne, og hun synes hun anerkender sine medarbejdere. |
|  |
| **Anbefalinger** |
| **Sidste tilsyn:*** Det blev anbefalet, at der blev skabt fokus på at indrette institutionen med mere fokuserede legemiljøer, f.eks. i form af flere små rum i det store rum, samt legemiljøer, der tager udgangspunkt i de interesser, der er i den pågældende børnegruppe.
* Det blev anbefalet, at der i nogen grad arbejdes med digital læring, da dette vil kunne medtænkes i forhold til de legeaktiviteter, der vægtes i institutioner.

**Opfølgning på sidste tilsyn:*** Dagtilbuddet har ikke fulgt anbefalingen med at indrette sig med mindre legemiljøer

**Aktuelt tilsyn:*** Det anbefales, at der arbejdes med en ny indretning, der kan sikre mindre legemiljøer
* Det anbefales, at leder inddrager medarbejderne, således de bliver sikre på de pædagogiske læreplaner og hvad der skal arbejdes med og hvordan i forhold til de enkelte temaer.
* Det anbefales, at der sættes fokus på at skabe en evalueringskultur omkring arbejdet med læreplanerne.
 |
| **Aftaler** |
| Der er ikke indgået nogen aftaler. |
| **Henstillinger** |
| * Det henstilles, at leder tager initiativ til en dialog med bestyrelsen om, hvordan IPads ønskes anvendt i læringsøjemed og at der inden 1. juli 2018 foreligger en plan for anvendelse af digitale midler i læringsøjemed. Dette skal ses i lyset af såvel tidligere anbefaling fra 2015 samt kommende dagtilbudsreform.
* Det henstilles, at der fremadrettet arbejdes mere systematisk med læring.
* Det henstilles, at personale og leder tilegner sig den seneste viden om børns udvikling og trivsel
* Det henstilles at leder og personale får implementeret arbejdet med læreplaner og løbende evaluering.
 |

 Susan Løfwall / Inge Skov Madsen

 Tilsynskonsulent / Dagtilbudschef

Hvis der er givet en henstilling skal daginstitutionslederen inden for én måned efter modtagelsen af tilsynsrapporten udarbejde en handleplan (jf. handleplan: Bilag 9).

Handleplanen skal godkendes af dagtilbudschefen.

1. Børnegruppen vi interviewede, bestod af 3 børn. [↑](#footnote-ref-1)
2. 17 forældre har svaret på spørgeskemaundersøgelsen [↑](#footnote-ref-2)